**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**DĖL JAUNIMO PROJEKTŲ DALINIO FINANSAVIMO IŠ KLAIPĖDOS MIESTO SAVIVALDYBĖS BIUDŽETO LĖŠŲ NUOSTATŲ PATVIRTINIMO**

2018-10-16

**1. Sprendimo projekto esmė, tikslai ir uždaviniai.**

Šio sprendimo projekto tikslas – patvirtinti Klaipėdos miesto savivaldybės jaunimo projektų dalinio finansavimo iš savivaldybės biudžeto lėšų nuostatus.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Vietos savivaldos įstatymo 16 straipsnio 2 dalies 6 punktu ir 7 straipsnio 22 punktu.

Klaipėdos m. savivaldybės tarybos sprendimais tvirtinami ir kitų skyrių projektinio finansavimo konkurso būdu tvarkos: kultūros projektų dalinio finansavimo iš savivaldybės biudžeto lėšų nuostatai; sporto projektų finansavimo iš Klaipėdos miesto savivaldybės biudžeto tvarkos aprašas.

**3. Kokių rezultatų laukiama.**

Tvirtinami nauji Jaunimo projektų dalinio finansavimo iš savivaldybės biudžeto lėšų nuostatai, kuriuose atsiranda aiškesnės sąlygos dėl konkurso organizavimo. Keičiamos konkurso organizavimo datos, taip pat nustatoma nauja maksimali vieno projekto suma iki 4 tūkstančių eurų. Atsiranda galimybė organizacijoms teikti ne viena, o du projektus. Taip pat aiškiai įvardinamas paraiškų vertinimas, keičiamas projektų vertinimo Komisijos narių skaičius. Įvardinami tikslūs vertinimo kriterijų grupės balai. Nurodoma tikslios sąvokos, kada projekto lėšos yra nepanaudotos. Nuostatuose nustatoma, kad Savivaldybės administracijos direktorius tvirtina paraiškų, ataskaitų, organizacijos deklaracijos, paraiškų vertinimo ir sutarčių formas, Komisijos darbo reglamentą, Atsisakoma ketvirtinių ataskaitų ir paliekama tik viena ataskaita pasibaigus projektui. Taip pat atsiranda naujas skyrius, kuriame tiksliai įvardinama kada ir kaip organizacija gali pateikti pretenziją bei nurodoma skundų nagrinėjimo tvarka. Keičiasi punktas dėl projektų pristatymo Jaunimo reikalų tarybai būdo. Norint, kad kuo daugiau visuomenės sužinotų apie įgyvendinamus jaunimo projektus, organizacijos įgyvendinusios projektą turės jį pristatyti viešai miesto bendruomenei. Šį susitikimą organizuos Jaunimo reikalų taryba.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Teigiama sprendimo priėmimo pasekmė: svaresnis sprendimų, susijusių su jaunimo projektų daliniam finansavimui skirtų asignavimų administravimu, priėmimas ir įgyvendinimas.

PRIDEDAMA:

1. Jaunimo projektų dalinio finansavimo iš savivaldybės biudžeto lėšų nuostatai, patvirtinti Klaipėdos miesto savivaldybės administracijos 2016 m. gegužės 27 d. įsakymu Nr. AD1-1682, 41 lapai.

Jaunimo reikalų koordinatorė Aistė Andruškevičiūtė